18-جی آسیا اویون‌لاری اندونزی نین باشکندی جاکارتادا گئلورا بونگ کارنو (GBK) ایستادیومونوندا کئچیریلن مراسیمله باشلاییب.
یونهاپ دا یئر آلان خبره گؤره، جنوبی و شما‌لی کوره‌لی ایسپورجولار آسیا اویون‌لاریندا کئچید مراسیمینده بیرلیکده گئتدی.
مراسیمده جنوبی کوره‌لی بسکتبال اویونچوسو لیم یونگ-هوی و شما‌لی کوره‌لی فوتبالچی ژو کیونگ-چول "بیرلشیک کوره بایراغینی" برابر قالدیردی.
جنوبی و شما‌لی کوره، بعضی ایدمان نوع‌لرینده یاریش‌لارا بیرگه قوماندایلا قاتیلا‌جاق.
آسیا اویون‌لارینا جنوبی کوره ‌دن 807 آتلت، شما‌لی کوره ‌دن ایسه 168 آتلت قاتیلیر.
2  سپتامبردا سونا چاتا‌جاق آسیا اویون‌لاریندا 45 اؤلکه‌دن 40 ایدمان نوعو ایله 16 مین ایدمانچی موباریزه آپارا‌جاق.
هر دؤرد ایلدن بیر کئچیریلن آسیا اویون‌لاری، ایلک دفعه 1951ده هیندیستاندا اولارکن، 4-جی آسیا اویون‌لاری 1962ده اندونزی ده تشکیل اولونوب.
شما‌لی کوره یه ایله جنوبی کوره آراسیندا باریش هاواسی، شما‌لی کوره لیدری کیم یونگ یئنی ایل چیخیشیندا جنوبی کوره نین پیونگ چانگ شهرینده کئچیریله‌جک قیش اولمپیاد اویون‌لارینا هیات گؤندریلمه‌سینی و بو باره‌ده سئول ایله دانیشیق‌لارا آچیق اولدوق‌لارینی آچیقلاماسی ایله باشلامیشدی.
ایکی اؤلکه اولمپیاد کومیته‌لری، اولوسلار آراسی اولمپیاد کومیته‌سی‌نین (IOC) حمایه‌سی آلتیندا گلدیک‌لری راضی‌لاشماقلا اولمپیادا‌لارا شما‌لی کوره‌دن 22 ایدمانچی‌نین قاتیلماسی و ایکی اؤلکه ایدمانچی‌لاری‌نین اولمپیاد مراسیمینده عینی بایراق آلتیندا گئتمه‌سی قرارا آلینمیشدی.
اولمپیادا‌لارداکی ایش بیرلیگینی دیپلوماسی ساحه‌سین‌دکی آردیجیل حمله‌لر ایزلمیشدی.
اولمپیادالاریندان سونرا بیر آرایا گلن سیاسی هیات‌لر، کیم ایله جنوبی کوره دولت باشقانی مون جه-این آراسیندا 27 آوریلده بیر ذیروه گؤروشو حیاتا کئچیریلمه‌سینی قرارا آلینمیشدی.
